उर्दू को बढ़ावे से सदियों पुरानी गंगा-जमुनी सभ्यता की रिवायत मजबूत होगी : डाॅ. नज़ीर
कम्यूनिटी रिपोर्टर | जोधपुर
उर्दूजुबान अपने देश की मिट्टी से पैदा हुई। यहीं पली बढ़ी इसलिए इसके अंदर भारतीय सभ्यता और भाईचारा भरा हुआ हैं। उर्दू को बढावे से सदियों पुरानी गंगा-जमुनी सभ्यता की रिवायत मजबूत होगी। ये कहना है दिल्ली के डाॅ. वाहिद नज़ीर का।
वे जामिया मिल्लिया इस्लामिया दिल्ली की ‘अकेडमी आॅफ प्रोफेशनल डेवलपमेंट आफ उर्दू मीडियम टीचर्स दिल्ली‘ एवं मारवाड़ मुस्लिम एजुकेश्नल एंड वेलफेयर सोसायटी के संयुक्त तत्वावधान में मौलाना आजाद यूनिवर्सिटी आॅडिटोरियम में उर्दू जुबान की तरक्की एवं उर्दू शिक्षकों के ज्ञानवर्धन के लिए आयोजित वर्कशॉप के समापन एवं प्रशस्ति पत्र वितरण समारोह में बतौर मुख्य वक्ता बोल रहे थे। डॉ. नज़ीर ने कहा कि यह जुबान किसी एक समुदाय की जुबान नहीं बल्कि सभी भारतीयों की भाषा है। इसका उत्थान तभी होगा जब बिना किसी भेदभाव के इसमें मौजूद विरासत को हर समुदाय और इलाके में पहुंचाया जाएगा। खुसरो, प्रेमचंद, राजेंद्र सिंह बेदी यानी मुस्लिम हिन्दू, सिख सबकी कहानी इस भाषा की पूंजी हैं। सोसायटी के महासचिव मोहम्मद अतीक ने कहा कि उर्दू को सही पढ़ने, लिखने, बोलने और सुनने की आदत बनाएं। कार्यशाला प्रभारी मौलाना शाहिद हुसैन नदवी ने कहा कि पांच दिन तक चली इस कार्यशाला में सरकारी और गैर सरकारी स्कूलों के 61 उस्तादों को उर्दू तदरीस (शिक्षण) में आवश्यकता पड़ने वाली लगभग उन सभी मौजूआत पर चर्चा हुई।
एकेडमी के डायरेक्टर प्रोफेसर गजनफर अली एवं को-ऑर्डिनेटर डॉ. वाहिद नज़ीर ने प्रशस्ति पत्र प्रदान किए। इस मौके पर हाजी हमीम बक्ष, राम सिंह आर्य, इश्राकुल इस्लाम माहिर, रजिस्ट्रार डाॅ. इमरान खान पठान, एकेडमिक सुपरवाइजर बाबू खान, मोहम्मद अमीन अन्य शिक्षाविदों ने शिरकत की। संचालन मौलाना शाहिद हुसैन नदवी ने किया।
उर्दू कार्यशाला के समापन समारोह में प्रशस्ति पत्र दिए गए।
hin_Deva kas_Deva hin_Deva hin_Deva awa_Deva hin_Deva